Obavještavamo korisnike toplinske energije da će tijekom današnjeg dana, 14. travnja 2018. godine, Energo postepeno gasiti grijanje u objektima na toplinskom sustavu grada Rijeke.
Prema podacima Hidrometeorološkog zavoda, uvjeti za gašenje grijanja (temperatura zraka viša od 12°C izmjerena tijekom tri uzastopne večeri u 21:00 sat) stekli su se u četvrtak, 12. travnja. Međutim, zbog hladnijeg vremena koje se očekivalo u petak, 13. travnja, gašenje grijanja započet će tijekom današnjega dana te će riječke toplane započeti s ljetnim režimom rada.